February 2020 – Sonder Kwinte en Kwale
February 27, 2020 by Sonder Kwinte en Kwale
Hulle sê 'n foto is 'n duisend woorde werd. Wanneer jy ook al deur trou-albums blaai, na familie foto's teen 'n muur kyk, of op sosiale media na foto's kyk, glimlag al die mense. As jy moes raai, sou jy sê dat die lewens van al daardie mense maanskyn en rose is. Is dit nie so nie?
Maar wat gebeur op die dae, weke en maande tussen-in daardie foto's?
Die duisend woorde wat 'n foto beskryf, is met vreugde, vrede en hoop gevul, maar tussendeur daardie prentjies is daar drama, frustrasie en hartseer, wat elke persoon en verhouding beleef. Al hoop jy dat jou verhoudings bestand sal wees teen sulke hindernisse, is dit maar iets wat elke verhouding moet trotseer.
Glo jy dat daardie tussen-in tye egter ons verhoudings beter kan maak?
Dis die argumente waardeur jy is, wat jou help om tyd en vrede te waardeer, of selfs te kweek. Dis wanneer jy na 'n siek vriend omsien, dat jy gesondheid waardeer. Wanneer jou bankbalans al hoe minder raak, waardeer jy die tye toe jy baie gehad het.
Dis egter nie al wat die tussen-in tye kan doen nie.
Dit gee ons ook ruimte om te leer hoe om lief te hê met die soort liefde wat in 1 Korintiërs 13 beskryf word. Dis maklik om geduldig, goedhartig, selfloos en vergewinsgesind te wees in die goeie tye. Maar dis in die tussen-in tye wanneer ware liefde nodig is, die tye wanneer ons eerder kwaad, selfsugtig en onvergewinsgesind wil wees. Hierdie soort liefde van 1 Korintiërs 13, verskyn nie oornag nie. Dit kom deur al die tye tussen die foto-mooi oomblikke. Dit kom as ons leer om, soos Jesus, onvoorwaardelik lief te hê.
Is dit die soort liefde wat jy in jou verhoudinge wil hê?
Koester dan die tussen-in tye en bid dalk: Vader, gee my moed om ware liefde te gee en na te streef in my verhoudings, ongeag die teenstande.
Tagged foto, maanskyn, tussen in, woordeLeave a comment
Wees Genadig Teenoor Jouself
February 19, 2020 by Sonder Kwinte en Kwale
Die dag wanneer jy besluit om ernstig te raak oor goeie daaglikse gewoontes, is die dag wat jy afstand doen van perfeksionisme. Vandag se frase is: wees genadig teenoor jouself. Wanneer jy nie by jou nuwe gewoonte hou nie, wees genadig teenoor jouself.
Moenie negatiewe denke koester en jouself haat nie. Hou vas aan God se waarheid en die gesonde identiteit wat Hy vir jou gee. Dit is nou die geleentheid om 'n bietjie dieper te delf en die eintlike probleem te ontdek. Gebruik meer tyd om oor jou gesonde identiteit te dink en vra hulp by betroubare mense.
Dalk het jy alreeds gefouteer. Dalk nog nie.
Dit maak nie saak wat die geval is nie, vra vir God, en dalk party mense, om vergifnis. Beskou dit dan as 'n geleentheid om te groei, om 'n dieper genesing te ervaar en as nog 'n kans om 'n goeie daaglikse gewoonte te kweek wat enige probleem sal kan weerstaan. Dis soos wanneer jy verkoue kry en jy jou immuniteitstelsel sterker moet maak. Dit is 'n geleentheid om die selfbeheersing te gebruik wat God jou gegee het, sodat jy kan groei en sterker word.
Jesus het ons beveel om God met alles in ons lief te hê en ander soos onsself. Dit word beskou as die twee belangrikste gebooies. Daar is egter 'n derde een hierin versteek. Om ander soos jouself lief te hê, moet jy vir jouself lief wees! Wees genadig teenoor jouself as jy fouteer, al is dit net omdat Jesus jou beveel. Moenie moed opgee nie. Moenie jouself veroordeel nie. Staan op, kyk op, vra vergifnis en probeer weer!